ai4bharat/Pralekha huggingface dataset:
کوئلے کی وزارت
کوئلےکی وزارت نے ڈبلیو بی پی ڈی سی ایل کے ساتھ معاہدہ کیا
نئی دہلی،16؍ستمبر،مرکزی حکومت اور مغربی بنگال پاورڈیولپمنٹ کارپوریشن لمیٹیڈ  کےد رمیان آج دیوچاپچامی دیوان گنج، ہرین سنگھا کوئلہ بلاک سے متعلق الاٹمنٹ کا معاہدہ ہوا ہے۔ کوئلہ بلاکوں کو الاٹ کرنے سے متعلق ضابطے 2017 کے مطابق، جو کانوں اور معدنیات سے متعلق قانون 1957 کے تحت مرتب کئے گئے ہیں، ڈبلیو بی پی ڈی سی ایل کو دیوچا پچامی دیوان گنج، ہرین سنگھا کوئلہ بلاک، جو مغربی بنگال ریاست میں واقع ہےاور جس کا رقبہ 12.28 مربع کلو میٹر ہے، بجلی پیدا کرنے کے مقصد سے الاٹ کر دی گئی ہے۔ اس میں تقریباً 2102 ملین ٹن کوئلہ موجود ہے۔
امید ہے کہ اس پروجیکٹ سے مغربی بنگال میں براہ راست اور بالواسطہ روزگار کے مواقع پیدا ہوں گے اور یہ خطے کی سماجی –اقتصادی ترقی میں قابل قدر تعاون کرے گا۔ اس کے علاوہ یہ پروجیکٹ خطے میں کوئلے اور بجلی کی موجودہ اور مستقبل قریب میں ہونے والی ضروریات کو بھی پورا کرے گا۔

الاٹمنٹ کے معاہدے پر کوئلے کی وزارت میں ڈپٹی سکریٹری جناب رام شرومنی سرود، ڈبلیو بی پی ڈی سی ایل کے ڈائرکٹر  جناب امت بھٹہ چاریہ نے کوئلے کی وزارت کے سکریٹری سمانتا چودھری ، ڈبلیو بی پی ڈی سی ایل کے چیئرمین ؍ منیجنگ ڈائرکٹر ڈاکٹر پی بی سلیم کی موجودگی میں دستخط کئے۔ اس موقع پر کوئلے کی وزارت کے ایڈیشنل سکریٹری ونود کمار تیواری، جوائنٹ سکریٹری بھبانی پرساد پتی اور دیگر عہدیدار بھی موجود تھے۔
۔۔۔۔۔۔۔۔۔۔۔
۰۰۰۰۰۰۰۰

U- 4189
(Visitor Counter : 50
قانون اور انصاف کی وزارت
انصاف کے محکمے نے ٹیلی لا کے 1.5 لاکھ رجسٹریشنوں کا جشن منایا
محکمے نے گاؤں کی سطح کے تین بڑے کارخانہ داروں کو مبارکباد دی
نئیدہلی۔22؍جنوری۔بھارت سرکار کے انصاف کے محکمے نے ٹیلی قانون پر مشورے دینے کیلئے150000 رجسٹریشنوں کا جشن منایا ۔ اس کامقصد یہ ہے کہ مقدمات کے قیام سے پہلے ضرورتمندوں مشورہ دیاجاسکے۔ اس تقریب کااہتمام سی ایس سی کارپوریشن نے محکمہ انصاف کے تعاون سے کیا تھا۔
اس ورکشاپ میں بڑی تعداد میں قانونی معاملات میں تعاون کرنے والے رضاکاروں اور کامن سروس سینٹروں  کے گاؤں کی سطح کے کارخانہ داروں نے شرکت کی۔ ورکشاپ میں اس بات کو اجاگر کیا گیا کہ ٹیلی قانون ،مقدمات کے قیام سے پہلے ضرورتمندوں کو مشورے دینے اور سماج کے ایسے طبقوں تک پہنچنے کیلئے ، جن تک اب تک رسائی نہیں ہوئی ہے، ایک پلیٹ فارم فراہم کرتا ہے۔ اس پروگرام کو مستحکم بنانے کی ضرورت محسوس کی گئی تاکہ ڈیجیٹل ٹیکنالوجی کو لوگوں کی قانونی معلومات بڑھانے کیلئے استعمال کیا جائے تاکہ وہ بہتر طریقے پر کام کرسکیں۔
تربیتی پروگرام میں تقریر کرتے ہوئے قانون اور انصاف کی وزارت کے سکریٹری ڈاکٹر آلوک شری واستو نے کہا کہ ٹیلی لا ٹیم نے 930 ماسٹر ٹرینرس کو تربیت دی ہے جو بعد میں پورے ملک میں تقریباً 56000 پیرالیگل والنٹیئروں  اور ضلع کی سطح کے کارخانہ داروں  کو تربیت فراہم کریں گے۔ انہوں نے کہا کہ لوگوں کو بہتر مشورے دینے کیلئے پی ایل ویز اور وی ایل ایز کو بہتر اور مستقل بنیاد پر ٹریننگ دیے جانے کی ضرورت ہے۔
ورکشاپ میں شرکت کرنے والوں کو شہریوں کے فرائض کے بارے میں بھی آگاہ کیا گیا۔ اس بات پر زور دیا گیا کہ ہر شخص کو یہ بات ہمیشہ یاد رکھنی ہے کہ ہمیں حقوق کے ساتھ ساتھ فرائض بھی ادا کرنے ہیں اور ہمیں انتہائی خلوص کے ساتھ اپنے فرائض ادا کرنے ہیں۔
ٹیلی لا کی اسکیم 20 اپریل 2017 کو شروع کی گئی تھی اور اس کا مقصد سی ایس سیز کے ذریعے گاؤوں میں قانونی مشورے فراہم کرنا تھا۔ گیارہ ریاستوں ، یوپی ، بہار، شمال مشرقی ریاستوں اور مرکز کے زیر انتظام علاقے جموں وکشمیر میں 1800 سی ایس سیز میں ایک آزمائشی پروجیکٹ شروع کیا گیا۔ اب اس اسکیم کو بھارت سرکار کے 100 روزہ پروگرام کے تحت 115 اضلاع تک توسیع دے دی گئی ہے۔
ٹیلی لا کے بارے میں انصاف کامحکمہ ایک خاص ویب سائٹ چلاتا ہے جسے سی ایس سی کی ای حکمرانی کی مدد سے ڈیزائن کیا گیا ہے اور اس کا 22زبانوں میں ترجمہ کیا گیا ہے۔ پی ایل ویز کیلئے پہلے سے ٹیلی لا کے کیس رجسٹر کرانے کی خاطر ایک ٹیلی لا موبائل ایپلی کیشن بھی دستیاب ہے۔ ایک ٹیلی لا ڈیش بورڈ بھی تیار کیا گیا ہے جس میں لاگ اِن اور کیسوں کے رجسٹریشن کے غیرمرکوز فیچر موجود ہیں۔
ورکشاپ کے موقع پر ٹیلی لا کے تحت گاؤں کی سطح کے تین بڑے کارخانہ داروں کو ایوارڈ دیے گئے۔ سی ایس سی اکادمی اور کیپ جیمنی کے درمیان ایک مفاہمت نامے پر تبادلہ بھی کیا گیا۔ یوم آئین کے موقع پر ایک کوئز پروگرام منعقد کیا گیا۔
قانون وانصاف کی وزارت کے سکریٹری ، الیکٹرانکس اور اطلاعاتی ٹیکنالوجی کی وزارت کے ایڈیشنل سکریٹری ، سی ایس سی کارپوریشن کے ایم ڈی اور قانون اور اطلاعاتی ٹیکنالوجی کی وزارتوں کے سینئر اہلکار بھی اس موقع پر موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ج۔ع ن
U-332
(Visitor Counter : 94
کامرس اور صنعت کی وزارتہ
جناب پیوش گوئل نے حکومت بنگلہ دیش کے وزیر تجارت عزت مآب جناب ٹیپو منشی سے دہلی میں ملاقات کی
دونوں فریقوں نے کسی نزدیکی تاریخ پر ایک جامع اقتصادی شراکت داری معاہدے  کے لئے گفت وشنید شروع کرنے پر رضامندی ظاہر کی
ہندوستان اور بنگلہ دیش کے درمیان دو طرفہ اقتصادی تعلقات کو مزید تقویت بخشنے کیلئے جامع مذاکرات منعقد کیے گئے
حکومت ہند کے تجارت وصنعت، صارفین کے اُمور، خوراک اور تقسیم عامہ اور ٹیکسٹائلس کے مرکزی وزیر جناب پیوش گوئل اور حکومت بنگلہ دیش کے وزیر تجارت عزت مآب جناب ٹیپو منشی نے آج نئی دہلی میں ملاقات کی۔ دونوں ملکوں کے وزرائے تجارت کے درمیان آخری میٹنگ ڈھاکہ میں ستمبر 2018 میں منعقد ہوئی تھی۔
دونوں فریقوں کے درمیان دوطرفہ اقتصادی رشتوں کو مزید استحکام بخشنے کےمقصد سے جامع مذاکرات منعقد کیے گئے۔
ایک جامع اقتصادی شراکت داری معاہدے  کے امکانات کا مشترکہ طور پر جائزہ لیا گیا ۔ اس سے قبل دونوں ممالک ایک دوطرفہ آزادانہ تجارت کے معاہدے کےامکانات تلاش کرنے کیلئے رضامندی کااظہار کرچکے تھے۔ اس جائزے میں اس بات کی توثیق کی گئی کہ سی ای پی اے سے دونوںممالک کے درمیان تجارت اور کاروباری شراکت داری میں بڑی حد تک اضافےکیلئے ایک مستحکم بنیاد فراہم کی جائے گی۔
مزید برآں، دونوں فریقوں نے اس بات پر اتفاق کیا کہ سی ای پی اے کے ذریعے ہندوستان اور بنگلہ دیش کے اندر نئی ملازمتیں پیداہوں گی، معیار زندگی بلند ہوگا اور وسیع تر سماجی اور اقتصادی مواقع سامنےآئیں گے۔ اس کے علاوہ اس پارٹنر شپ سے قابل بھروسہ اور پائیدار علاقائی ویلوچینز  کاقام بھی عمل میں آئیگا۔
دونوں فریقوں نے ایک نزدیکی تاریخ پر سی ای پی اے کے لئے گفت وشنید کاسلسلہ شروع کرنے پر اتفاق ظاہر کیا۔
دونوں وزراء نے ہند- بنگلہ دیش اقتصادی رشتوں کی بھرپور صلاحیت کوعملی شکل دینےکیلئے باہمی دلچسپی کے بہت سے معاملات پر تبادلہ خیال کیا۔ ان میں ، دیگر چیزوں کے علاوہ ،نان ٹیرف بیریئرس اور بندرگاہوں سے متعلق بندشوں کاختم کرنا، سرحدی ہاٹس کی دوبارہ شروعات ، دونوں ممالک میں معیارات اور طریقہ کار کو ہم آہنگ بنانا اور ان کا اعتراف کرنا، تجارت کو ہندوستانی روپئے میں کرنا، رابطہ کاری اور تجارت کے بنیادی ڈھانچے کو مضبوط کرنا شامل ہیں۔
دونوں فریقوں نے میٹنگ کے دوران اٹھائےجانےوالے معاملات کو حل کرنے کی غرض سے اور اس بات کو یقینی بنانے کیلئے کہ ستمبر 2022 میں دونوں ملکوں کے رہنماؤں ، وزیر اعظم نریندر مودی اور وزیراعظم شیخ حسینہ کے ذریعے دیے گئے مشترکہ بیانات سے جن نتائج کی توقع ہے ، ان کو جلدازجلد صحیح معنوں میں حاصل کرلیاجائے، ایک ساتھ ملکر کام کرنے پر اتفاق رائے کااظہار کیا۔
۔۔۔۔۔۔۔۔۔۔۔
ش ح۔س ب۔ ع ن۔
U-14239
(Visitor Counter : 69
وزیراعظم کا دفتر
وزیر اعظم نے صدرجمہوریہ کا مضمون شیئر کیا
وزیر اعظم ، جناب نریندر مودی نے آج خواتین کے بین الاقوامی دن کے موقع پر صدرجمہوریہ محترمہ دروپدی مرمو کا ایک مضمون شیئر کیا۔ یہ مضمون بعنوان "اس کی کہانی ، میری کہانی - میں کیوں صنفی انصاف کی امید رکھتی ہوں" ہندوستانی خواتین کے ناقابل تسخیر جذبے اور ان کے اپنے سفر کی عکاسی کرتا ہے۔
وزیر اعظم نے ٹویٹ کیا:
" میں نے تریپورہ سے واپسی کے راستے میں یہ مضمون پڑھا اور اسے بہت حوصلہ افزا پایا۔ میں دوسروں کو بھی اس مضمون کو پڑھنے کی درخواست کروں گا۔ خواتین کے بین الاقوامی دن کے موقع پر ، اس مضمون میں ایک بہت ہی متاثر کن شخصیت کی زندگی کے سفر کی سلسلہ وارداستان بیان کی گئی ہے، جس نے اپنی زندگی کو خدمت کے لئے وقف کردیا اور صدجمہوریہ ہندبننے کے لیے اٹھ کھڑی ہوئی۔ "
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
2439
(
عملے، عوامی شکایات اور پنشن کی وزارت
عوامی شعبے میں بدعنوانی کا مقابلہ کرنے کے لیے آئی سی ٹی سے فائدہ اٹھانے کے موضوع پر ایک ذیلی پروگرام
بھارت کی جی 20 کی صدارت کے تحت اولین جی 20 انسداد بدعنوانی ورکنگ گروپ  کی میٹنگ آج گروگرام، ہریانہ میں شروع ہوئی۔ میٹنگ کے تحت ’عوامی شعبے میں بدعنوانی کا مقابلہ کرنے کے لیے آئی سی ٹی سے مستفید ہونے‘ کے موضوع پر ایک مختصر پروگرام منعقد کیا گیا۔ مختلف شعبوں کے سرکردہ ماہرین نے اس پروگرام میں اظہار خیال کیا۔ اس تقریب میں مختلف رکن ممالک کے مندوبین نے حصہ لیا۔
حالیہ برسوں میں بدعنوانی کا مقابلہ کرنے کے لیے آئی سی ٹی کے کردار کو عالمی سطح پر تسلیم کیا گیا ہے۔ مختلف ممالک اثرانگیزی میں اضافہ لانے، شفافیت کو فروغ دے کر بدعنوانی میں تخفیف لانے، عوامی جائزہ/ تجزیہ کے لیے سرکاری ڈاٹا کو اجاگر کرنے، سرکاری ضوابط کو خودکار بنانے، افسران کی صوابدید کو محدود کرنے اور اہم خدمات تک پہنچنے کے لیے گیٹ کیپرس/افسران کے ساتھ بات چیت کو روکنے کے لیے آئی سی ٹی کا تیزی سے استعمال کر رہے ہیں۔ آئی سی ٹی نہ صرف اطلاعات تک پہنچنے کے ذریعہ شہریوں کو بااختیار اور اہل بناتا ہے بلکہ عوامی خدمات کی بہم رسانی کے نظاموں میں درجہ بندی کو بھی یکساں کرتا ہے۔
عزت مآب جناب نریندر مودی سماج میں تمام سطحوں پر بدعنوانی کو روکنے کے لیے شفافیت، اطلاعات کی ترسیل اور مواصلات کو فروغ دینے کے لیے ڈجیٹائزیشن کی قوت اور ڈجیٹل تقسیم کو ختم کرنے پر زور دے رہے ہیں۔ اس مقصد کو مدنظر رکھتے ہوئے، اے سی ڈبلیو جی کی میٹنگ کے مختصر پروگرام میں سرکاری ایجنسیوں جیسے الیکٹرانکس اور ا طلاعاتی تکنالوجی کی وزارت، براہِ راست فائدہ منتقلی اور گورنمنٹ ای مارکیٹ پلیس کی فعال شراکت داری دیکھی گئی تاکہ سرکاری ضوابط کی خودکاری کے ارتباط نے کیسے عوامی بہم رسائی کو اثر انگیز بنا دیا ہے، اس پر تبادلہ خیالات کیے جا سکیں۔
بھارت میں ڈجیٹل ایکو نظام نے مختلف ضوابط کو کم کر دیا ہے اور سرکاری افسران کے ساتھ راست طور پر رابطہ قائم کیا ہے، اور مستند معلومات کو قابل رسائی اور کاغذ سے مبرا بنا دیا ہے۔ مثال کے طور پر، ڈجی لاکر کے 144.6 ملین سے زائد درج رجسٹر صارفین ہیں اور اُمنگ نے ڈجیٹل پلیٹ فارم کے توسط سے 3.36 بلین سے زائد لین دین انجام دیے ہیں۔ براہِ راست فائدہ منتقلی کے تحت بھارت نے اپنے شہریوں کی 1.35 بلین سے زائد ڈجیٹل شناخت قائم کی ہیں اور شہریوں کی راست طور پر تمام سماجی بہبودی اسکیموں تک رسائی کے لیے 470 ملین سے زائد بنیادی کھاتے کھولے گئے ہیں۔ تقریباً 2.8 ملین فہرست بند مصنوعات کے ساتھ 11000 سے زائد مصنوعات کے زمرے اور گورنمنٹ ای مارکیٹ پلیس پر 2.5 لاکھ سے زائد خدمات دستیاب ہیں۔
اس ضمنی تقریب کے پینل میں صلاحیت سازی کمیشن کے چیئرپرسن جناب عادل زینل بھائی، یو این ڈی پی کی چیف ڈجیٹل آفیسر محترمہ کیزوم نگودوپ مسالی، قومی انسداد بدعنوانی اتھارٹی، اٹلی کے صدر جناب گیوسپے بوسیا، یوآئی ڈی اے آئی کے سی ای او ڈاکٹر سوربھ گرگ، بیٹردین کیش الائنس کے ڈپٹی منیجنگ ڈائرکٹر جناب ٹیڈھر والڈ، عالمی بینک کے سینئر سوشل پروٹیکشن اسپیشلسٹ جناب امبریش شاہی، ایشین ڈیولپمنٹ بینک کے سینئر پروکیورمنٹ اسپیشلسٹ جناب اسٹیفن بیساڈی اور دیگر افسران شامل تھے۔
شفافیت کے توسط سے شمولیت اور آئی سی ٹی کے توسط سے اثر انگیزی ’’کم از کم حکومت، زیادہ سے زیادہ حکمرانی‘‘ کے اصول کو فروغ دے رہی ہے اور اس ضمنی تقریب کے دوران غوروخوض نے اس کو تقویت فراہم کی۔
سماجی انصاف اور تفویض اختیارات کی وزارت
خواجہ سراؤں کے لئے اسکیمیں
نئی دلّی ، 23 دسمبر / سماجی انصاف اور بااختیار بنانے کی وزارت نے ایک اسکیم ‘‘ اسمائل - ذریعۂ معاش اور تجارت کے لئے حاشیے پر کھڑے افراد ’’ تیار کی ہے، جس میں ذیلی اسکیم – ‘ مخنث افراد کی فلاح و بہبود کے لئے جامع بحالی ’ شامل ہے۔
اسٹینڈنگ فنانس کمیٹی نے 30 نومبر ، 2021 ء کو اسکیم کی منظوری دی تھی ۔
ذیلی اسکیم کی توجہ بحالی، طبی سہولیات کی فراہمی اور مداخلت، مشاورت، تعلیم، ہنرمندی کی ترقی، خواجہ سراؤں کے معاشی روابط پر مرکوز ہے۔
پی ایم ڈی اے کے ایس ایچ - وزارت کی ہنر مندی کی ترقی کی اسکیم کے ذریعے فیض یافتگان خواجہ سراؤں کو مہارت کی ترقی کی تربیت بھی دی جا رہی ہے ۔
21 اگست، 2020 ء کو، خواجہ سراؤں کے حوالے سے حکومت کو پالیسیوں، پروگراموں، قانون سازی اور منصوبوں کے بارے میں مشورہ دینے کے لئے مخنث افراد کے لئے قومی کونسل کی تشکیل کی گئی تھی ۔
وزارت نے 25 نومبر 2020 ء کو مخنث افراد کے لئے قومی پورٹل کی شروعات کی ہے۔ کوئی بھی خواجہ سراء درخواست دہندہ سرکاری دفتر گئے بغیر شناختی سرٹیفکیٹ اور شناختی کارڈ حاصل کر سکتا ہے۔ جس شخص کو شناخت کا سرٹیفکیٹ جاری کیا گیا ہے ، وہ پیدائشی سرٹیفکیٹ میں پہلا نام اور ایسے شخص کی شناخت سے متعلق دیگر تمام سرکاری دستاویزات کو تبدیل کرنے کا حقدار ہے۔
وزارت نے مخنث افراد کے لئے ‘ گریما گرہ ’ کے نام سے 12 پائلٹ شیلٹر ہوم کی شروعات کی ہے ۔ ان شیلٹر ہومز کا بنیادی مقصد ضرورت مند مخنث افراد کو محفوظ پناہ گاہ فراہم کرنا ہے۔ یہ پائلٹ شیلٹر ہوم ، مہاراشٹر، گجرات، دلّی، مغربی بنگال، راجستھان، بہار، چھتیس گڑھ، تمل ناڈو اور اڈیشہ جیسی ریاستوں میں ہیں۔ وزارت نے ان شیلٹر ہومز کے قیام کے لئے کمیونٹی پر منی اداروں  کو مکمل مالی مدد فراہم کی ہے ، جو بنیادی سہولیات جیسے خوراک، پناہ گاہ، طبی دیکھ بھال، تفریحی سہولیات فراہم کرتے ہیں اور مخنث افراد کے لئے صلاحیت سازی اور ہنر مندی کے فروغ کے پروگرام بھی کراتے ہیں۔
کووڈ وباء کے دوران لاک ڈاؤن کی مدت میں ایک ہیلپ لائن بھی قائم کی گئی تھی تاکہ تربیت یافتہ ماہر نفسیات کے ذریعے کووڈ وباء کے دوران پریشانی میں مبتلا مخنث افراد کو نفسیاتی مدد فراہم کی جاسکے۔
یہ معلومات سماجی انصاف اور بااختیار بنانے کے وزیر جناب اے نارائن سوامی نے آج راجیہ سبھا میں ایک تحریری جواب میں دی۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 14709
(Visitor Counter : 112
شمال مشرقی ریاستوں کی ترقی کی وزارت
شمال مشرقی ریاستوں کے شاہراہوں کے سرمایہ کاری پروگرام  کے تحت شمال مشرقی ریاستوں کو کنیکٹی ویٹی حاصل ہوئی
نئی دہلی،3 دسمبر 2021: شمال مشرقی ریاستوں کے شاہراہوں کے سرمایہ کاری پروگرام ، جسے 2011 میں منظور کیا گیا تھا، نےآسام، منی پور، میگھالیہ، میزورم، سکم اور تریپورہ کی 6 شمال مشرقی ریاستوں میں مجموعی طور سے 433.42 کلو میٹر طویل سڑکوں کی تعمیر یا ان کی اپ گریڈیشن کا خاکہ پیش کیا تھا۔ اس پروجیکٹ کی تکمیل کے لیے سی سی ای اے کی منظوری کی مدت اگست 2022 تک ہے جس میں ایک سال کی ڈیفیکٹ لائیبلیٹی کی مدت بھی شامل ہے۔ ریاست تریپورہ میں ایک سڑک کو چھوڑ کر تمام سڑکوں کے منصوبے مکمل کرلیے گئے ہیں جو این ای ایس آر آئی پی کے تحت فروری 2022 تک مکمل ہونے جارہے ہیں۔ این ای ایس آر آئی پی سڑکوں کے پروجیکٹوں کے قرب وجوار کے دیہاتوں کے تقریباً 36 لاکھ افراد ، ان سڑکوں سے براہ راست فائدہ اٹھا رہے ہیں۔
این ای ایس آر آئی ای پی پروجیکٹ  کے تحت  کالیٹاکوچی سے بارپیٹا  اور بلاسی پاڑا  سے فکیراگرام  تک کی سڑک کے حصے کی بہتری اور اپ گریڈیشن۔
این ای ایس آر آئی ای پی کے تحت ریاست آسام میں کمول پور سے پنیری ، پنیری سے ادلگوڑی  اور حصہ-2 سڑکوں میں اہم پلوں کی بہتری اور اپ گریڈیشن۔
 میلی- نیا بازار  اور نیابازار سے نامچی  کے سیکشن) کی سڑکوں کی بہترین اور اپ گریڈیشن۔
میزورم  نے سرچھپ سے بوارپوری روڈ تک کی بہتری اور اپ گریڈیشن
منی پور میں تپل  سے بشن پور اور تھاوبل سے کاسوم کھولین  سڑک کی بہتری اور اپ گریڈیشن
تریپورہ میں ادے پور  سے میلاگھار  سڑکوں کی بہتری اور اپ گریڈیشن
ٹیکسٹائلز کی وزارت
بھارت کی کپڑا صنعت کو عالمی سطح پر مسابقتی بنانے کیلئے حکومت نے میگا سرمایہ کاری ٹیکسٹائلس پارک  اسکیم کا اعلان کیا ہے
نئی دلی،یکم فروری، حکومت نے کپڑا صنعت کو عالمی سطح پر مسابقتی بنانے، بڑی سرمایہ کاری کو راغب کرنے ، روزگار کے زیادہ مواقع پیدا کرنے اور برآمدات کو فروغ دینے کے لئے میگا سرمایہ کاری ٹیکسٹائلس پارک  اسکیم کی تجویز رکھی ہے۔ 22-2021 کا مرکزی بجٹ پیش کرتے ہوئے مرکزی مالیات اور کارپوریٹ امور کی وزیر محترمہ نرملا سیتا رمن نے کہاکہ یہ برآمدات میں عالمی چمپئن بنانے کے لئے پلگ اور پلے سہولت کے ساتھ عالمی معیار کا بنیادی ڈھانچہ قائم کرے گی۔ مترا اسکیم پروڈکشن سے جڑی ترغیباتی اسکیم  کے علاوہ شروع کی جائےگی۔
میگا سرمایہ کاری ٹیکسٹائلس پارکس سے متعلق کپڑا اور خواتین و اطفال کی ترقی کی مرکزی وزیر اسمرتی زوبن ایرانی نے ایک ٹوئیٹ میں کہا ‘‘  بھارتی کپڑا وزارت میں اہم تبدیلی لانے کی سمت میں گیم چینجر ہوگا۔ پروڈکشن سے متعلق ترغیبات  اسکیم کے ساتھ مترا زیادہ سرمایہ کاری او رروزگارکے مواقع میں اضافے کی راہ ہموار کرے گا۔ ’’
ایک دیگر ٹوئیٹ میں انہوں نے کہاکہ ‘‘ مترا کے توسط سے جدید ترین بنیادی ڈھانچے پر زور دینے سے ہمارے گھریلو مینوفیکچررس کو بین الاقوامی کپڑا بازار میں یکساں مواقع ملیں گے اور اس سے بھارت کپڑوں کی برآمد میں سبھی شعبوں میں عالمی چمپئن بننے کی راہ پر گامزن ہوگا۔’’
انسانوں کے ذریعے تیار ہونے والے کپٹروں میں لگنے والے خام مال پر ڈیوٹیز کو معقول بنانے کی ضرورت کا ذکر کرتے ہوئے وزیر خزانہ نے نائلن چین کو پالسٹر اور دیگر انسانوں کے ذریعے تیار کئےجانے والے دھاگوں کے برابر لانے کا اعلان کیا۔ کپرو لیکٹم ، نائلن چپس، نائلن فائبر ا ور دھاگے پر بی سی ڈی شرح یکساں طو رپر 5 فیصد کم کرنے کا اعلان کرتےہوئے وزیر موصوف نے کہا کہ اس قدم سے کپڑا صنعت ، انتہائی چھوٹی، چھوٹی اور درمیانہ درجے کی صنعتوں اور برآمدات کو بھی مدد ملے گی۔
نوجوانوں کے امور اور کھیل کود کی وزارت
این اے ڈی اے انڈیا نے مقررہ وقت میں اپنے ٹھکانے کے بارے میں اطلاعات فراہم نہ کرانے پر ایتھلیٹس کو نوٹس جاری کئے
این اے ڈی اے انڈیا نے مقررہ وقت میں اپنے ٹھکانے کے بارے میں اطلاعات فراہم نہ کرانے پر ایتھلیٹس کو نوٹس جاری کئے۔ این اے ڈی اے اینٹی ڈوپنگ رولز - آرٹیکل 5.5 کے مطابق، کچھ ایتھلیٹس سے جو کہ رجسٹرڈ ٹیسٹنگ پول  کا حصہ ہیں، آن لائن پورٹل/ایپ میں ان کے پتے ٹھکانے کے بارے میں ضروری معلومات درکار ہے ۔اس معلومات کا استعمال مقابلے سے باہرموثر ڈوپنگ کنٹرول کے لئے ایتھلیٹس کا پتہ لگانے کے لئے کیا جاتا ہے۔
آرٹی پی ایتھلیٹس کو سہ ماہی بنیاد پر اپنے پتے ٹھکانے کی معلومات فراہم کرنے کی ضرورت ہوتی ہے جس میں شامل ہیں: گھر کا پتہ، ای میل پتہ اور فون نمبر، رات بھر رہائش کا پتہ، مقابلے کے شیڈول اور مقامات اور ہر دن کے لیے 60 منٹ کا ٹائم سلاٹ جہاں وہ دستیاب ہوں گے اور ان تک جانچ اور ممکنہ ’مسڈ ٹیسٹ‘کے لیے قابل رسائی کی جاسکتی ہے۔
بارہ ماہ کی مدت کے اندر تین بار پتہ ٹھکانہ بتانے کی ناکامی کو  این اے ڈی اے اینٹی ڈوپنگ رولز - آرٹیکل 2.4 کے تحت اینٹی ڈوپنگ رول کی خلاف ورزی سمجھا جائے گا، جس کے نتیجے میں 4 سال تک کی پابندی عائد کی جاسکتی ہے ۔
این اے ڈی اے نے تمام ایتھلیٹس کو مشورہ دیا ہے کہ وہ پتہ ٹھکانہ بتانے میں ناکامی سے بچنے کےلئے 14 دن کے اندر اپنے پتے ٹھکانے سے متعلق معلومات درج کرائیں۔ یہ معلومات درج نہ کرائے جانے کو درج کرانے کی ناکامی سمجھا جائے گا۔
نیشنل اسپورٹس فیڈریشنز کو بھی یہ مشورہ دیا گیا ہے کہ وہ پتہ ٹھکانہ بتانے کی ناکامی سے بچنے کے لئے اپنے ایتھلیٹس کے ذریعہ وقت رہتے صحیح پتہ ٹھکانہ کی تفصیل جمع کرائے جانے کو یقینی بنائیں ۔
حال ہی میں، ایک ایتھلیٹ کو اینٹی ڈوپنگ ڈسپلنری پینل نے ’پتہ ٹھکانہ بنتانے میں ناکامی‘ کی رپورٹ پر ایک سال کے لیے کھیل سرگرمیوں میں شرکت کرنے سے معطل کیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U- 12235
(Visitor Counter : 43
جل شکتی وزارت
گوا، ہر ایک دیہی گھرانے میں نل کنکشن فراہم کراکے، ملک بھر میں اولین ’ہر گھر جل‘ ریاست بنی، دیگر ریاستوں کے لئے تقلید کی مثال قائم کی
پینے کے قابل پانی کی فراہمی مرکزی حکومت کے لئے ایک قومی ترجیح ہے: جناب شیخاوت
نئی دہلی ، 09 اکتوبر: گوا نے ملک میں اولین ’ہر گھر جل‘ ریاست بننے کا منفرد افتخار حاصل کیا ہے، کیونکہ اس نے کامیابی کے ساتھ 2.30 لاکھ دیہی گھرانوں کا احاطہ کرتے ہوئے دیہی علاقوں میں 100 فیصد چالو گھریلو نل کنکشن  فراہم کرایا ہے۔ جل جیون مشن  کو مؤثر انداز میں بروئے کار لانے کے زبردست فوائد کے استعمال ، جن کامقصد معیار زندگی کو بہتر بنانا اور دیہی برادریوں کی زندگیوں میں آسانیاں لانا ہے، کے بارے میں گوا کے وزیر اعلیٰ جناب پرامود ساونت نے کہا کہ ریاست میں تمام دیہی گھرانوں میں نل سے پانی فراہم کرایا جا رہا ہے۔ ریاست کی عہدبستگی اور تیزی سے کیے گئے کاموں نے وقت سے قبل ہدف کی حصولیابی کو یقینی بنا دیا ہے۔
مرکزی جل شکتی وزیر جناب گجیندر سنگھ شیخاوت نے جون 2020 میں گوا کے وزیر اعلیٰ کو 2021 تک دیہی علاقوںمیں 100 فیصد چالو گھریلو نل کنکشن  فراہم کرانے کی ریاست کی سالانہ ایکشن پلان پر مسرت کا اظہار کرتے ہوئے ایک مراسلہ تحریر کیا تھا اور یہ دوہراتے ہوئے کہ مرکزی حکومت کے لئے صاف پینے کا پانی دستیاب کرانا ایک قومی ترجیح ہے، انہوں نے مشن کے نفاذ کے لئے پورا تعاون دیا۔ اسی کے مطابق 21۔2020 میں گوا کے فنڈ کی تخصیص میں اضافہ کرکے 12.40 کروڑ روپئے کر دیا گیا ہے۔ اس کے علاوہ ریاست پینے کے پانی کے وسائل، پانی کی فراہمی، گندے پانی کو صاف کرکے اسے دوبارہ لائق استعمال بنانے، آپریشن اور رکھ رکھاؤ کے نظام کو مضبوط بنانے کے لئے منریگا، ایس بی ایم  پی آر آئی کے لئے 15 ایف سی گرانٹس، ڈسٹرکٹ منرل ڈیولپمنٹ فنڈ، سے اے ایم پی اے، سی ایس آر فنڈ، لوکل ایریا ڈیولپمنٹ فنڈ، وغیرہ جیسے مختلف پروگراموں کے تال میل کے لئے بھی کوششیں کی جا سکتی ہیں۔
گوا کے دو اضلاع یعنی 191 گرام پنچایتوں میں 1.65 لاکھ دیہی گھرانوں کے ساتھ شمالی گوا اور 98000 دیہی گھرانوں کے ساتھ جنوبی گوا نل کنکشنوں کے ذریعہ یقینی پائپ والے پانی کے ساتھ مکمل طور پر سیراب ہے۔ آبی جانچ سہولتوں کو مضبوط بنانے کے لئے ریاست پانی کے معیار کی جانچ سے متعلق 14 این اے بی ایل تجربہ گاہیں حاصل کرنے کی کوشش کر رہی ہے۔ جل جیون مشن ہر ایک گاؤں میں 5 افراد کو خصوصی طور پر خواتین کو فیلڈ ٹیسٹ کٹ کے استعمال میں تربیت فراہم کرانے کو لازمی قرار دیتا ہے، تاکہ گاؤوں میں پانی کی جانچ کا عمل انجام دیا جا سکے۔
گوا کی حصولیابی دیگر ریاستوں کے لئے تقلید کرنے اور اس امر کو یقینی بنانے کے لئے ہے کہ ہر ایک دیہی گھرانے کو خصوصاً کووِڈ۔19 وبائی مرض کے دور میں نل کنکشن حاصل ہو۔ یہ اور بھی زیادہ ضروری ہے کہ گھروں کے آس پاس ہی یقینی صاف ستھرا پینے کا پانی دستیاب ہو۔ گھروں میں نل کنکشن کے لحاظ سے دیہی بھارت میں ہونے والا یہ خاموش انقلاب ’نیو انڈیا‘ کے تئیں کیے جا رہے کاموں کی پیش رفت کو ظاہر کرتا ہے۔
آفاقی رسائی حاصل کرنے کے بعد، اب ریاست کا منصوبہ سینسر پر مبنی ڈیلیوری مانٹرنگ سسٹم حاصل کرنے کا ہے جس سے باقاعدہ اور طویل مدت کی بنیاد پر ہر ایک دیہی گھرانے کو دستیاب کرائے جانے والے پانی کی فراہمی کے عمل یعنی وافر مقدار اور تجویز کردہ معیار میں پینے کے پانی کی نگرانی کی جا سکے۔
زراعت اور کاشتکاروں کی فلاح و بہبود کی وزارت
مرکزی وزیر جناب نریندر سنگھ تومر نے زراعت اور کسانوں کی بہبود کی وزارت کا عہدہ سنبھالا
وزرائے مملکت جناب پرشوتم روپالا اور جناب کیلاش چودھری نے بھی عہدہ سنبھالا
مرکزی وزیر جناب نریندر سنگھ تومر نے آج زراعت اور کسانوں کی بہبود کی وزارت کی ذمے داری باضابطہ طور پر سنبھالی۔ جناب پرشوتم روپالا اور جناب کیلاش چودھری نے بھی وزارت میں وزرائے مملکت کے طور پر عہدہ سنبھالا۔ وزارت کے تمام سینئر افسروں نے مرکزی وزیر اور وزرائے مملکت کا استقبال کیا۔
عہدہ سنبھالنے کے بعد میڈیا سے خطاب کرتے ہوئے مرکزی وزیر جناب نریندر سنگھ تومر نے وزیر اعظم جناب نریندر مودی کی ان کی زبردست قیادت اور کسانوں کے لیے ان کی فکر کے لیے ستائش کی۔ انھوں نے کہا کہ مودی حکومت نے اپنے انتخابی وعدوں پر عمل کرتے ہوئے اپنی پہلی کابینہ میٹنگ میں پی ایم کسان انکم سپورٹ اسکیم کا فائدہ جو کہ پہلے دو ہیکٹئر تک زمین والوں کو ملتا تھا اب سبھی کسانوں کے لیے اس کی منظوری دے دی اور کسانوں کے لیے ایک پنشن اسکیم کو بھی منظوری دی ہے۔ مویشی پالنے والے کسانوں کی مدد کے لیے جانوروں کی بیماری کی روک تھام کے لیے بھی ایک نئی پہل کی گئی ہے۔
وزیر موصوف نے کہا کہ اس شاندار پنشن اسکیم سے ان کسانوں کو پنشن ملے گی جو ملک کے عوام کو کھانا فراہم کرانے کے لیے دن رات محنت کرتے ہیں۔ آزادی کے بعد سے ملک میں یہ پہلی بار ہوا ہے کہ کسانوں کو ایسی پنشن کا کوریج ملے گا۔ اندازے کے مطابق پہلے تین برسوں میں ہی اس اسکیم سے پانچ کروڑ چھوٹے اور حاشیے کے کسانوں کو فائدہ پہنچے گا۔ پی ایم کسان کے بارے میں انھوں نے بتایا کہ ترمیم شدہ اسکیم سے تقریباً دو کروڑ مزید کسانوں کو فائدہ پہنچنے کی توقع ہے۔ اس سے پی ایم کسان کے کوریج میں تقریباً 14.5 کروڑ استفادہ کنندگان آئیں گے۔
عہدہ سنبھالنے کے بعد وزارت کے افسروں سے بات کرتے ہوئے جناب تومر نے کہا کہ سخت محنت کرنے والے کسانوں کو بااختیار بنانے کے لیے متعدد اقدامات کئے جارہے ہیں۔ انھوں نے وزارت زراعت کے افسروں سے کہا کہ وہ زراعتی پیداوار کو فروغ دینے اور کسانوں کی بہبود کے لیے اپنے متعلقہ شعبوں میں بھرپور تعاون کریں۔
U. No. 2266
(Visitor Counter : 52
امور داخلہ کی وزارت
پولیس فورس کی جدید کاری 
حکومت ہند نے 2021-22 سے 2025-26 تک کے پانچ سالوں کے دوران لاگو کرنے کے لیے ’پولیس فورسز کی جدید کاری‘ کی بنیادی اسکیم کے تحت 15 ذیلی اسکیموں کو منظوری دی ہے جس کی کل مرکزی لاگت 26,275 کروڑ روپے ہے۔ ان ذیلی اسکیموں میں سے ایک اسکیم ’پولیس کی جدید کاری کے لیے ریاستوں اور مرکز زیر انتظام علاقوں کی مدد‘ کے لیے اسکیم کی مدت کے دوران آنے والی لاگت 4846 کروڑ روپے ہے۔ موجودہ مالی سال 2022-23 کے لیے اس ذیلی اسکیم کے تحت ریاست کے لحاظ سے مختص فنڈ کی تفصیلات ذیل میں دی گئی ہیں:

|
|
نمبر شمار
|
|
ریاست
|
|
2022-23
|
|
1
|
|
آندھرا پردیش
|
|
17.73
|
|
2
|
|
اروناچل پردیش
|
|
3.26
|
|
3
|
|
آسام
|
|
11.64
|
|
4
|
|
بہار
|
|
27.14
|
|
5
|
|
چھتیس گڑھ
|
|
11.01
|
|
6
|
|
گوا
|
|
2.79
|
|
7
|
|
گجرات
|
|
26.67
|
|
8
|
|
ہریانہ
|
|
11.96
|
|
9
|
|
ہماچل پردیش
|
|
4.34
|
|
10
|
|
جھارکھنڈ
|
|
11.87
|
|
11
|
|
کرناٹک
|
|
19.19
|
|
12
|
|
کیرالہ
|
|
18.59
|
|
13
|
|
مدھیہ پردیش
|
|
25.15
|
|
14
|
|
مہاراشٹر
|
|
36.24
|
|
15
|
|
منی پور
|
|
4.10
|
|
16
|
|
میگھالیہ
|
|
3.29
|
|
17
|
|
میزورم
|
|
2.74
|
|
18
|
|
ناگالینڈ
|
|
3.57
|
|
19
|
|
اوڈیشہ
|
|
13.91
|
|
20
|
|
پنجاب
|
|
11.18
|
|
21
|
|
راجستھان
|
|
21.18
|
|
22
|
|
سکم
|
|
2.43
|
|
23
|
|
تمل ناڈو
|
|
44.04
|
|
24
|
|
تلنگانہ
|
|
14.32
|
|
25
|
|
تریپورہ
|
|
3.91
|
|
26
|
|
اتر پردیش
|
|
56.62
|
|
27
|
|
اتراکھنڈ
|
|
5.43
|
|
28
|
|
مغربی بنگال
|
|
23.49
|
|
29
|
|
انڈمان و نیکوبار
|
|
0.86
|
|
30
|
|
چنڈی گڑھ
|
|
1.00
|
|
31
|
|
دادرہ و نگر حویلی اور دمن و دیو
|
|
0.66
|
|
32
|
|
دہلی
|
|
10.69
|
|
33
|
|
جموں کشمیر
|
|
6.65
|
|
34
|
|
لداخ
|
|
0.66
|
|
35
|
|
لکشدیپ
|
|
0.58
|
|
36
|
|
پڈوچیری
|
|
1.12
|
|
|
|
ذیلی میزان
|
|
460.00
|
|
|
|
پولیس اصلاحات وغیرہ کے لیے مراعات کے لیے رکھے گئے فنڈ
|
|
160.45
|
|
|
|
مجموعی میزان
|
|
620.45
حکومت ہند نے ’پولیس فورسز کی جدید کاری‘ کی بنیادی اسکیم کے تحت ’فارنسک صلاحیتوں کی جدید کاری کی اسکیم ‘ کو بھی منظوری دی ہے۔ اس ذیلی اسکیم کا مقصد مشینری اور آلات کی جدید کاری، تربیت یافتہ افرادی قوت کی دستیابی اور لیبارٹریوں میں سہولیات کی جدید کاری کے ذریعے بر وقت تفتیش کی سہولت فراہم کرنے کے لیے ریاستوں/ مرکز زیر انتظام علاقوں میں آپریشنل طور پر آزاد اور اعلیٰ معیار کی فارنسک سائنس کی سہولیات کی ترقی میں مدد کرنا ہے۔
’پولیس فورسز کی جدید کاری‘ کی بنیادی اسکیم کے تحت، ’نشہ پر قابو پانے کے لیے ریاستوں اور مرکز زیر انتظام علاقوں کی مدد‘ کی اسکیم کو 2021-22 سے 2025-26 تک 05 سال کی مدت کے لیے بڑھا دیا گیا ہے جس پر 50 کروڑ روپے خرچ کیے گئے ہیں۔ استعمال اور بچت کی بنیاد پر، اسکیم کے اخراجات پر نظر ثانی کی جا سکتی ہے۔
امور داخلہ کے وزیر مملکت جناب نتیا نند رائے نے آج راجیہ سبھا میں ایک سوال کے تحریری جواب میں یہ بات کہی۔